CELEX: 22019D0342
Language: lt
Date: 1549584000000
Title: 2019 m. vasario 8 d. EEE jungtinio komiteto sprendimas Nr. 21/2019, kuriuo iš dalies keičiamas EEE susitarimo IX priedas (Finansinės paslaugos) [2019/342]

28.2.2019   
               
               
                  LT
               
               
                  Europos Sąjungos oficialusis leidinys
               
               
                  L 60/34
               
            
         EEE JUNGTINIO KOMITETO SPRENDIMAS
         Nr. 21/2019
         2019 m. vasario 8 d.
         kuriuo iš dalies keičiamas EEE susitarimo IX priedas (Finansinės paslaugos) [2019/342]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2015 m. balandžio 29 d. Europos Parlamento ir Tarybos reglamentas (ES) 2015/751 dėl tarpbankinių mokesčių už kortele grindžiamas mokėjimo operacijas (1);
                  
               
                     (2)
                  
                  
                     todėl EEE susitarimo IX priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo IX priede po 31j punkto (Europos Parlamento ir Tarybos direktyva 2014/17/ES) įterpiamas šis tekstas:
            
               
                           „31k.
                        
                        
                           
                              32015 R 0751: 2015 m. balandžio 29 d. Europos Parlamento ir Tarybos reglamentas (ES) 2015/751 dėl tarpbankinių mokesčių už kortele grindžiamas mokėjimo operacijas (OL L 123, 2015 5 19, p. 1).
                           Reglamento nuostatos šio Susitarimo tikslais pritaikomos taip:
                           
                                       a)
                                    
                                    
                                       dėl ELPA valstybių 3 straipsnio 2 dalies b punkte žodžiai „2015 m. birželio 8 d.“ pakeičiami žodžiais „2019 m. vasario 8 d. EEE jungtinio komiteto sprendimo Nr. 21/2019 įsigaliojimo dieną“;
                                    
                                 
                                       b)
                                    
                                    
                                       dėl ELPA valstybių 16 straipsnio 2 dalyje žodžiai „iki 2016 m. gruodžio 9 d.“ pakeičiami žodžiais „per vienerius metus po 2019 m. vasario 8 d. EEE jungtinio komiteto sprendimo Nr. 21/2019 įsigaliojimo dienos“.“
                                    
                                 
                     
         
         
            2 straipsnis
            
               Europos Sąjungos oficialiojo leidinio EEE priede skelbtinas Reglamento (ES) 2015/751 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2019 m. vasario 9 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. vasario 8 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 123, 2015 5 19, p. 1.
         
            (*1)  Konstituciniai reikalavimai nurodyti.